Fjórir sluppu heilir á húfi eftir að gíslatökumaður ruddist inn í bænahús gyðinga í borginni Colleywille í Texas í Bandaríkjunum í gærkvöld. Hann hélt fólkinu í ellefu klukkutíma en var skotinn til bana af lögreglu.
Bænum mínum hefur verið svarað, allir gíslanir eru heilir á húfi, skrifaði Greg Abbott ríkisstjóri Texas í færslu á Twitter um tuttugu mínútum eftir að byssuhvelllir heyrðust í bænahúsinu. Athöfninni sem var í gangi þegar gíslatökumaðurinn fór þangað inn var steymt á Facebook og Zoom og því er til upptaka af hluta atburðanna, í það minnsta. Ríkisstjórinn þakkaði fagmennsku lögreglu að ekki fór verr en hún ræddi við gíslatökumanninn.
I do not have any information right now that indicates that this is part of any kind of ongoing threat. We obviously are investigating. We obviously are investigating. We'll continue to investigate the hostage taker. We'll continue to investigate his contacts. Our investigation will have global reach. We have been in contact already with multiple FBI legats to include Tel Aviv and London.
Ég hef engar upplýsingar um það á þessari stundu hvort þetta sé hluti af stærra máli, sagði Matthew DeSarno, yfirmaður rannsóknarlögreglu í Dallas, við fjölmiðla í morgun. Áfram verði bakgrunnur gíslatökumannsins rannsakaður. Rannsóknin teygi sig víða um heim, meðal annars til Tel Aviv og Lundúna.
Ekkert liggur enn fyrir um hver gíslatökumaðurinn er en hann krafðist frelsunar Aafia Siddiqui, Siddíkí fyrrverandi taugavísindamanns af pakistönskum ættum, sem situr í fangelsi í Texas vegna tengsla við hryðjuverkasamtökin Al-Kaída og tilraun til að myrða bandaríska hermenn í Afganistan.